אסי סתיו

**אסי סתיו** (נולד ב-3 באפריל 1981) הוא מפיק תיאטרון ומוזיקאי ישראלי.

מנהל את תיאטרון הילדים הישראלי, את התיאטרון הישראלי, את תיאטרון הפארק בפארק הירקון, את משרד הכרטיסים "שוברי קופות", והוא הבעלים של "בים בם בום הפקות".

## ביוגרפיה
נולד וגדל בפתח תקווה. למד במגמת מוזיקה בתיכון עמל פתח תקווה.

### מוזיקה
#### כל הדרך לוואלי
ב-2009 הוציא את האלבום "כל הדרך לוואלי" בהוצאת התו השמיני.

מהאלבום יצא הסינגל "יבול". בקליפ לשיר "כל הדרך לוואלי" שיחקה דנה עדיני. עם יציאת האלבום הופיע בזאפה תל אביב ואירח בהופעה את ליטל גבאי.

בהקלטת האלבום השתתפו גלעד שמואלי (תופים), איתמר דוארי (כלי הקשה), אייל סלע (חלילים), עידן רייכל (פסנתר), אילן דמתי (קולות), יניב דדון (גיטרה חשמלית), וזיו רהב (גיטרה בס, גיטרה אקוסטית ותכנותים). 

#### שיבולים
כשבוע לאחר פרוץ מלחמת חרבות ברזל כתב והלחין עבור אדר גולד את השיר "שיבולים". אדר גולד ועדן חסון ביצעו את השיר בטקס הזיכרון הלאומי (משפחות 7 באוקטובר), עדן חסון ביצע את השיר בטקס פרס ישראל 2024, ולשיר בוצעו מספר גרסאות כיסוי: בין השאר על ידי שי המבר (בטקס זיכרון של נרצחי הנובה בהאנגר 11), עילי בוטנר, ולהקת חיל החינוך.

### תיאטרון
#### בים בם בום
לאחר שירותו הצבאי, בין השנים 2000–2008 שיחק והפעיל תיאטרון בובות בתיאטרון בים בם בום.

ב-2008 קיבל לידיו את התיאטרון והוא הרחיב את פעילותו.

במסגרת התיאטרון יצר ב-2013 (יחד עם אודי גוטשלק וענבל לוי) את הדמות "ענבלי בא-לי", ואת ההצגה לילדים בכיכובה אותה כתב גוטשלק.

ב-2014 הפיק בתיאטרון בין השאר את ההצגות "סינדרלה", "הנשיקה האבודה", ו"הכיסים של ענתי" שכתבה וביימה ענבל לוי רהב.

הוא הפיק הצגות לאמני ילדים: "סוכריות קופצות", "בריו למה" (אורן בר יושפט), "קפטן קוקוריקו" (דותן אלעד), "הלוחשת לחיות" ו"ספירלה".
[ממוזער|[ענבל לוי רהב ועפר שכטר במחזמר ספר הג'ונגל]]
בחנוכה 2015 הפיק במסגרת התיאטרון את המחזמר "הדינוזאורים - מסע בממלכת היורה" שכתבה וביימה עדינה חיימיס, ואת ההצגה "ספר הג'ונגל" שכתב וביים אודי גוטשלק. בחנוכה 2016 הפיק במסגרת התיאטרון את המחזמר "ספר הג'ונגל" שכתב וביים אודי גוטשלק בשיתוף עם ברלינר הפקות.

#### [[תיאטרון הילדים הישראלי]]
ב-2017 הפיק במסגרת התיאטרון את ההצגה "עוץ לי גוץ לי" שכתבה וביימה ענבל לוי רהב. להצגה זו היא גם כתבה (לצד זיו רהב) את המוזיקה.

ב-2018 הפיק את המחזמר "תירס חם" שכתב אסף אשתר (על פי הספר בעל אותו השם מאת מרים רות) וביימה אילון נופר. ב-2022 הפיק עיבוד מיוחד להצגה "תירס חם" שכתבה וביימה ענבל לוי רהב שעלה בשיתוף עם הסינפונייטה הישראלית באר שבע.

בחנוכה 2019 הפיק את ההצגה "פיטר הארנב" שכתבה וביימה ענבל לוי רהב, וגם את ההצגה "ענבלי ופיטר הארנב". באותה שנה הפיק את ההצגה "שמוליקיפוד" - אופרת רוק לילדים שכתב וביים אודי גוטשלק (על פי הספר שמוליקיפוד מאת ט. כרמי).

ב-2019 הפיק את המחזמר "אלאדין ישראל" שכתב וביים אודי גוטשלק.

בחנוכה 2022 הפיק את המחזמר "מתנות קטנות" שכתבו נועם חורב ואודי גוטשלק - שגם ביים. במחזמר שיחקו רמי קליינשטיין, טל מוסרי, ענבלי בא-לי, יעל ועמרי, שמוליקיפוד ופיטר הארנב.

בחנוכה 2023 הפיק את "גשם של סופגניות" שכתב יובל שם טוב וביים שחר פרץ. בהצגה שיחקו דוד חיים, מיכל הקטנה, רוי בוי ועוד.

ב-2023 הפיק את המחזמר "במבי" שכתבה ענבל לוי רהב וביים שלומי אדרי, והפיק את ההצגה "אלי החתול" שכתבה וביימה ענבל לוי רהב. באותה שנה הפיק את ההצגה "ניצחון המכבים" מאת אסף אשתר שביים שלומי אדרי. בפורים באותה שנה הפיק את המחזמר "אופס הילדים התחפשו" שכתב וביים אבי דור. במחזמר שיחקו מיכל הקטנה, חני נחמיאס/עינת שרוף, פיטר הארנב ועוד. באותה שנה הפיק גם את ההצגה "אבא עושה בושות" שכתב אילן רוזנפלד (על פי הספר מאת מאיר שלו) וביים עידן עמית.

ב-2024 הפיק את "פיטר פן & וונדי" שכתבה ענבל לוי רהב וביים עומר זימרי. במחזמר שיחקו חנה לסלאו, מיכל הקטנה, עומר דרור ועוד. באותה שנה הפיק את ההצגה "הדרדסים" שכתבה ענבל לוי רהב וביימו אבישי בן גל ושחר פרץ. בחנוכה 2024 הועלה מופע נוסף בשם "מתנות קטנות - החנות המכושפת" ואל הכוכבים המקוריים הצטרפו אודי ואביעד וכראמל. באותה שנה הפיק את המחזמר "זהבה ושלושת הדובים" שכתבו הילה ואלון שלגל וביים אלון שלגל, בכיכובה של נתי הגעתי הופעתי (נתי מדני), ואת המחזמר "אלאדין ויסמין" שביים אודי גוטשלק בכיכובם של טל מוסרי ומיכל הקטנה.

ב-2025 הפיק את ההצגה "מאשה והדוב בקרקס" שכתבה וביימה ענבל לוי רהב. בשנת 2025 הפיק את המחזמר "קסם של דינוזאורים" שכתבה וביימה הילה שלגל, ובה שיחקו יהודה בוחבוט, מיכל הקטנה, יוגב מלכה ומאיה בוסקילה. באותה שנה הפיק את המחזמר שיער שביימו שחר פרץ ואבישי בן גל בכיכובם של אדר גולד, אוהד שרגאי, סטפן לגר, שפיטה ועוד. באותה שנה הפיק את המחזמר "שומרת גן החיות" בכיכובה של זוהר לא הספקתי (זוהר קבלר).

#### תיאטרון הפארק
ב-2017 הפיק את ההצגות "אריה בספריה", "הנסיכה והאפון", "הדייג ודג הזהב", ו"החתול במגפיים" שכתבה וביימה ענבל לוי רהב.

ב-2019 הפיק את ההצגות "פרח לב הזהב", "העץ הנדיב" (ע"פ הספר בעל אותו השם מאת של סילברסטיין), "כובע קסמים" (על פי ספרה של לאה גולדברג), "כיפה אדומה" ו"הבית של יעל" שכתבה וביימה ענבל לוי רהב.

ב-2022 הפיק את ההצגות "דובי לא לא" (על פי הספר מאת פיית' נלסון), "הדבורה מאיה", "ברכבת יושבת ארנבת" (על פי הספר מאת טובה שינברג), "מר זוטא ועץ התפוחים" (על פי הספר מאת אורית רז), ו"דירה להשכיר" (על פי הספר מאת לאה גולדברג) שכתבה וביימה ענבל לוי רהב.

ב-2023 הפיק את ההצגה "פו הדב" שכתבה וביימה ענבל לוי רהב.

ב-2025 הפיק את ההצגה "איפה גברת זרת?" שכתבה וביימה הדס קיש (על פי הספר בעל אותו השם מאת שולה מודן) בתיאטרון הילדים הישראלי.

הפיק את ההצגה "הטרקטור בארגז החול" על פי ספרו של מאיר שלו בכיכובו של אסף אלברשטיין.

#### התיאטרון הישראלי
ב-2024 הפיק את ההצגה "מברוכ" מאת רועי חסן שביים שחר פרץ. בהצגה שיחקו זהבה בן, שפיטה/מורן מזור, דני שטג, אילנית לוי/שרון חזיז, יוסי שטרית, דניאלה לוגסי, טל מורד, ושמרית לוי ששון.

ב-2025 הפיק את ההצגה "יאסו: האהבה היוונית שלי" מאת ניר פייבל שביים שחר פרץ בהפקת התיאטרון הישראלי ותיאטרון השחר רב-תרבותי. בהצגה שיחקו רותם כהן, אילנית לוי, ענבל לוי רהב, סער בדישי עומר דרור ועוד.

ב-2026 רכש מבנו של פבלו אסקובר את הזכויות להפיק הצגה על חייו.

## קישורים חיצוניים
* 
* 
* 
* 
* 

* 

## הערות שוליים

קטגוריה:שחקני תיאטרון ישראלים
קטגוריה:מפיקי תיאטרון ישראלים
קטגוריה:מוזיקאים ישראלים
קטגוריה:בוגרי תיכון עמל א' (פתח תקווה)
קטגוריה:מנכ"לים ישראלים
קטגוריה:ישראלים שנולדו ב-1981